École Polytechnique Fédérale de Lausanne

Ang École polytechnique fédérale de Lausanne (EPFL; Ingles: Swiss Federal Institute of Technology in Lausanne) ay isang research institute at unibersidad sa Lausanne, Suwisa, na dalubhasa sa mga natural na agham at inhinyeriya. Ito ay may tatlong pangunahing misyon: pag-aaral, pananaliksik at paglipat ng teknolohiya sa pinakamataas na pandaigdigang antas.

Ang EPFL ay itinuturing bilang nangungunang unibersidad sa mundo. Sa QS World University Rankings, ang EPFL ay nasa ika-12 sa mundo sa 2017/2018 edisyon ng ranggo (sa pangkalahatan), habang sa Times Higher Education World University Rankings, ito ay nasa ika-11 para sa inhinyeriya at teknolohiya.

Ang EPFL ay matatagpuan sa Pranses na rehiyon ng Suwisa; ang kapatid na institusyon nito ay ang Swiss Federal Institute of Technology sa Zurich (ETH Zurich) na matatagpuan sa rehiyong Aleman. Ang dalawang unibersidad ang bumubuo sa Swiss Federal Institute of Technology Domain (ETH Domain), na direktang nakadepende sa  Federal Department of Economic Affairs, Education and Research. Kaugnay ng mga aktibidad ng unibersidad sa pananaliksik at pagtuturo, ang EPFL ay nagpapatakbo ng nuclear reactor na KROKUS,  isang Tokamak Fusion reactor, isang Blue Gene/Q Supercomputer at P3 bio-hazard facilities.

Mga sanggunian

Kategorya:Mga pamantasan